


Národná rada Slovenskej republiky
___________________________________________________________________________
IV. volebné  obdobie

 Číslo: 878/2007

289a

S p o l o č n á   s p r á v a

výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289) v druhom čítaní
______________________________________________________________________________

	Výbor Národnej rady Slovenskej republiky pre hospodársku politiku (ďalej len „gestorský výbor“) k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289) v druhom čítaní v súlade s § 79 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky (ďalej len „rokovací poriadok“) podáva Národnej rade Slovenskej republiky spoločnú správu výborov.

I.

Národná rada Slovenskej republiky uznesením č. 360  z 11. mája 2007 pridelila vládny  návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289) na prerokovanie v druhom čítaní vo výboroch do 18. júna 2007 a v gestorskom výbore   do 19. júna 2007:

Ústavnoprávnemu výboru Národnej rady Slovenskej republiky,
Výboru Národnej rady Slovenskej republiky pre financie, rozpočet a menu, 
Výboru Národnej rady Slovenskej republiky pre hospodársku politiku a
Výboru Národnej rady Slovenskej republiky pre verejnú správu a regionálny rozvoj 

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).



III.

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289)  prerokovali výbory, ktorým bol pridelený nasledovne:

Ústavnoprávny výbor Národnej rady Slovenskej republiky prerokoval návrh zákona                                                                                                                                     13. júna 2007 a uznesením č. 198 odporučil Národnej rade Slovenskej republiky návrh zákona schváliť so zmenami a doplnkami  uvedenými v prílohe uznesenia.

         Výbor Národnej rady Slovenskej republiky pre financie, rozpočet a menu prerokoval návrh zákona 14. júna  2007 a uznesením č. 144 odporučil Národnej rade Slovenskej republiky návrh zákona schváliť spolu s pozmeňujúcimi a doplňujúcimi návrhmi uvedenými v prílohe uznesenia. 

Výbor Národnej rady Slovenskej republiky pre hospodársku politiku prerokoval návrh zákona 14. júna  2007 a  uznesením č. 171 odporučil Národnej rade Slovenskej republiky návrh zákona schváliť  so zmenami a doplnkami  uvedenými v prílohe uznesenia.

Výbor Národnej rady Slovenskej republiky pre verejnú správu a regionálny rozvoj prerokoval návrh zákona 7. júna  2007 a  uznesením č. 79 odporučil Národnej rade Slovenskej republiky návrh zákona schváliť  s pripomienkami uvedenými v prílohe uznesenia.

IV.

Z uznesení výborov Národnej rady Slovenskej republiky  uvedených pod bodom III tejto správy vyplývajú tieto pozmeňujúce návrhy:

1. V čl. I 2. bod 
V § 5 ods. 16 znie:
„(16) Používanie verejných prístavov podlieha úhrade. Výšku úhrady za používanie verejných prístavov určí a vyberá akciová spoločnosť (ďalej len „spoločnosť“) podľa § 6 na základe sadzobníka schváleného ministerstvom. Výnosy z úhrad sú príjmom spoločnosti.“.

				Ide o spresnenie ustanovenia a o zavedenie legislatívnej skratky.

Výbor NR SR pre hospodársku politiku

Gestorský výbor odporúča schváliť

2. V čl. I 3. bod
V § 6 ods. 1 sa slová „Zakladá sa akciová spoločnosť (ďalej len „spoločnosť“)“ nahrádzajú slovami „Upravujú sa podmienky, spôsob založenia a právne pomery spoločnosti“.

Ide o spresnenie ustanovenia, ktoré sa týka založenia spoločnosti.

Výbor NR SR pre hospodársku politiku

Gestorský výbor odporúča schváliť

3. V čl. I 3. bod
V § 6 ods. 1 sa na konci pripája nová veta, ktorá znie:
„Založenie, vznik, postavenie a právne pomery spoločnosti upravuje osobitný predpis,3) ak tento zákon neustanovuje inak.“.

Poznámka pod čiarou k odkazu 3 znie:
„3) Obchodný zákonník.“

Doterajšie poznámky pod čiarou k odkazom 3 až 3i sa označujú ako poznámky pod čiarou k odkazom 3a až 3j a odkazy na tieto poznámky v texte.

				Ide o vyjadrenie väzby na obchodný zákonník.

Výbor NR SR pre hospodársku politiku

Gestorský výbor odporúča schváliť

4. V čl. I 4. bod 
V § 6b ods. 5 sa na konci pripájajú slová „ak tento zákon neustanovuje inak“.

Spresnenie je potrebné vzhľadom  na nasledujúci odsek 6, ktorý práve obsahuje odchýlnu úpravu.

Ústavnoprávny výbor NR SR
Výbor NR SR pre financie, rozpočet a menu
Výbor NR SR pre hospodársku politiku
Výbor NR SR pre verejnú správu a regionálny rozvoj

Gestorský výbor odporúča schváliť

5. V čl. I 4. bod
V § 6b ods. 6 sa za slová „majetková účasť“ vkladá slovo „štátu“.

				Ide o spresnenie textu jeho doplnením.

Výbor NR SR pre hospodársku politiku

Gestorský výbor odporúča schváliť

6. V čl. I 4. bod 
V § 6c ods. 1 prvá veta znie:
„Spoločnosť môže počas 12 mesiacov odo dňa jej vzniku podnikať v rozsahu činností, ktoré vykonáva štátny podnik.“.

Ide o spresnenie ustanovenia prvej vety.

Výbor NR SR pre hospodársku politiku

Gestorský výbor odporúča schváliť

7. V čl. I 4. bod 
Nadpis pod § 6e znie:
„Zrušenie a likvidácia“.
Legislatívno-technická úprava ustanovenia.

Výbor NR SR pre hospodársku politiku

Gestorský výbor odporúča schváliť

8. V čl. I 4. bod
Doterajšie poznámky pod čiarou k odkazom 3j až 3p sa označujú ako poznámky pod čiarou k odkazom 3k až 3r a odkazy na tieto poznámky v texte.

Legislatívno-technická úprava ustanovenia vyvolaná bodom 3 
tohto návrhu.

Výbor NR SR pre hospodársku politiku

Gestorský výbor odporúča schváliť

9. V čl. I 5. bod
Nadpis pod § 43a znie:
„Prechodné ustanovenie k úprave účinnej od 1. januára 2008“.
				
Legislatívno-technická úprava ustanovenia.

Výbor NR SR pre hospodársku politiku

Gestorský výbor odporúča schváliť

10. V čl. I 6. bod znie:
„6. § 44 sa dopĺňa bodom 14., ktorý znie:
„14. Zrušuje sa vyhláška Ministerstva dopravy, pôšt a telekomunikácií Slovenskej republiky č. 93/2001 Z. z., ktorou sa ustanovujú podrobnosti o vyberaní úhrady za používanie verejných prístavov plavidlami a určenie jej výšky v znení vyhlášky Ministerstva dopravy, pôšt a telekomunikácií Slovenskej republiky č. 150/2005 Z.z.“.“.
				
Legislatívno-technická oprava ustanovenia.

Ústavnoprávny výbor NR SR
Výbor NR SR pre financie, rozpočet a menu
Výbor NR SR pre hospodársku politiku
Výbor NR SR pre verejnú správu a regionálny rozvoj

Gestorský výbor odporúča schváliť


Gestorský výbor v súlade s § 79 ods. 4 písm. e)  rokovacieho poriadku odporúča Národnej rade Slovenskej republiky

o bodoch 1 až 10 hlasovať  spoločne s odporúčaním  s c h v á l i ť.

V.

Gestorský výbor na základe stanovísk výborov v súlade s § 79 ods. 4 a § 83  rokovacieho poriadku

odporúča Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov   
 
s c h v á l i ť.

         Spoločná správa výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov (tlač 289a)  v druhom čítaní bola schválená uznesením  č. 178 z 19. júna 2007. 

Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu zákona a poveril ho právomocami podľa §  81 ods. 2, § 83 ods. 4, § 84 ods. 2 a § 86 rokovacieho poriadku.

Bratislava  19. júna 2007




Maroš  K o n d r ó t
predseda Výboru NR SR pre
hospodársku politiku

